नो ड्यूज नहीं होने पर चौधरियों का हंगामा
अधिसूचनाजारी होते ही पंचायत चुनाव लड़ने के इच्छुक उम्मीदवार फिर से सरकार द्वारा दी गई शर्तें पूरी करने में जुट गए हैं। प्रथम चरण के चुनाव के मद्देनजर रोहतक सांपला ब्लॉक क्षेत्र के उम्मीदवारों के पास नामांकन के लिए चार दिन ही शेष हैं। ऐसे में बिजली निगम बैंकों से नो ड्यूज लेने के लिए उम्मीदवारों का तांता लगा है।
क्रिसमस की छुट्टी होने के कारण शुक्रवार को दफ्तर बंद रहे, जिसके चलते नो-ड्यूज लेने वाले भटकते नजर आए। सर्कुलर रोड पर डबल फाटक के पास स्थित सब अर्बन ऑफिस पर नो-ड्यूज नहीं बन पाने के कारण एक दर्जन गांवों से आए चुनाव लड़ने के इच्छुक उम्मीदवारों और उनके सहयोगियों ने हंगामा कर दिया। उन्होंने बिजली निगम के खिलाफ प्रदर्शन किया। वहीं, एसडीओ का दावा है कि छुट्टी होने के बावजूद ऑफिस खोलकर दोपहर 2 बजे तक नो ड्यूज बनाए गए और शनिवार को भी यह काम जारी रहेगा।
(किलोईलाइव : पेज-3 पर)
अब मनचाहा बिल भरवा रहा बिजलीनिगम
गद्दीखेड़ी निवासी सुनील ने बिजली अधिकारियों पर ब्लैकमेल करने का आरोप लगाया है। सुनील का कहना है कि मीटर जमा कराते हुए उसने 16 दिसंबर 2014 को बिल का पूरा भुगतान किया था। दूसरे मीटर से उसके यहां सप्लाई चल रही है। उनका कहना है कि जब वह नो ड्यूज बनवाने आया तो उस पर बकाया दिखा दिया। उसने अकाउंट चैक करने की मांग की तो कर्मचारियों ने समय होने की बात कही। इसके चलते उसे मजबूरी में 6,373 रुपए का बिल भरना पड़ा।
छुट्टीके दिन भी खोला दफ्तर
क्रिसमसकी छुट्टी के दिन भी दफ्तर खोलकर दोपहर तक नो ड्यूज बनाए। इसके बाद इसी बीच किसी कर्मचारी का एक्सीडेंट होने पर उसे देखने पीजीआई जाना पड़ा। शनिवार को भी दफ्तर खोलकर नो ड्यूज जारी किए जाएंगे। -राज सिंह, एसडीओ- सब अर्बन।
गुरुवार को फार्म जमा, शुक्रवार को भी नहीं मिला नो ड्यूज
डबलफाटक स्थित सब अर्बन ऑफिस पर शुक्रवार को बहु अकबरपुर, कबूलपुर, गद्दी खेड़ी, रिटौली, चमारिया, ताजा माजरा, समर गोपालपुर, करौंथा, मायना, शिमली और कारौर आदि गांवों में पंचायत चुनाव के इच्छुक उम्मीदवार नो ड्यूज बनवाने के लिए आए हुए थे। दोपहर ढाई बजे उन्होंने कर्मचारियों पर नो ड्यूज बनाने का आरोप लगाते हुए हंगामा शुरू कर दिया। कुछ लोगों का आरोप था कि उन्होंने गुरुवार को फार्म जमा कराया था, लेकिन शुक्रवार को बाद में पहुंचने वाले लोगों के नो ड्यूज तो बन गए, लेकिन उनका नंबर नहीं आया। दो बजते ही कर्मचारी दफ्तर से चले गए, जिसके चलते दिन भर खड़े रहने के बावजूद दर्जनों आवेदकों का नो ड्यूज नहीं बन सका।
रोहतक. बिजलीनिगम में कर्मचारी से बहस करते बिल भरने वाले।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva